rejauldu/bengali-wikipedia huggingface dataset:
জন টমাস টিউডর রিস (১৮৮০ - ২৭ ফেব্রুয়ারি ১৯৫৬) একজন ওয়েলশ আইনজীবী, বিচারক এবং উদার রাজনীতিবিদ ছিলেন।   কর্মজীবন  রিসের পছন্দের পেশা ছিল আইন। তিনি কার্ডিফে একজন আইনজীবী হিসেবে অনুশীলন করেছিলেন।The Times, 15 August 1917 কিন্তু পরে The Times 28 February 1956 সালে গ্রে'স ইন তাকে বারে ডাকেন। ফেব্রুয়ারী ১৯৩৯ সালে তিনি একজন কাউন্টি কোর্টের বিচারক নিযুক্ত হন।Solicitors’ Journal, 1939 p99 এবং হোয়াইটচ্যাপেল, বো এবং উক্সব্রিজ এবং ব্রেন্টফোর্ড কাউন্টি কোর্টে বসেন। তিনি সারেতে বিচারপতি অফ দ্য পিস হিসাবেও বসেছিলেন এবং পরে সারে কোয়ার্টার সেশনের চেয়ারম্যান ছিলেন। তিনি ১৯৫৫ সালে বেঞ্চ থেকে অবসর গ্রহণ করেন।   রাজনীতি  রিস প্রথম সংসদীয় রাজনীতিতে প্রবেশ করেন ১৯১৮ সালের সাধারণ নির্বাচনে যখন তিনি ডেভনের বার্নস্ট্যাপলে লিবারেল প্রার্থী ছিলেন। তিনি ঘোষণা করেছিলেন যে তিনি লয়েড জর্জ জোটের সমর্থক ছিলেন কিন্তু একইভাবে তার ইউনিয়নবাদী প্রতিপক্ষ, সিএস পার্কারও ছিলেন।The Times, 14 December 1918 তিনি কোয়ালিশন কুপন পেয়ে থাকতে পারেন কারণ একটি গুরুত্বপূর্ণ এবং নির্ভরযোগ্য রেকর্ডে তাকে কোয়ালিশন লিবারেল হিসেবে বর্ণনা করা হয়েছে।F W S Craig, British Parliamentary Election Results 1918-1949; Political Reference Publications, 1969 p 327 কিন্তু রয় ডগলাস, লিবারেল পার্টির একজন ইতিহাসবিদ, বিশ্বাস করেন যে ২৯ জন লিবারেল প্রার্থীদের মধ্যে রিস কুপন অস্বীকার করেছিলেন।Roy Douglas, The History of the Liberal Party, 1895-1970; Sidgwick & Jackson 1966 p128n অন্য একটি সূত্র ইঙ্গিত দেয় যে রিসকে কুপন প্রত্যাখ্যান করা হয়েছিল কিন্তু পার্লামেন্টে প্রবেশের সাথে সাথে কোয়ালিশন হুইপ গ্রহণ করেছিলেন।Chris Cook, The Age of Alignment: Electoral Politics in Britain, 1922-1929; Macmillan 1975 p7n নির্বাচনের সময় রিস বলেছিলেন যে তার রাজনৈতিক অগ্রাধিকার ছিল হাউজিং প্রশ্ন এবং জুরি সিস্টেমের সংস্কার।The Times House of Commons 1919; Politico’s Publishing, 2004 p49 তিনি ৬০২ ভোটের সংখ্যাগরিষ্ঠতা নিয়ে আসনটিতে জয়ী হন।  রিস ১৯২২ সালের সাধারণ নির্বাচনে বার্নস্ট্যাপলে তার আসন ধরে রাখতে অক্ষম হন এবং কনজারভেটিভ প্রার্থী বাসিল পেটোর সাথে সরাসরি লড়াইয়ে মাত্র ১৭৪ ভোটে হেরে যান। যাইহোক, ১৯২৩ সালে যখন লিবারেল পার্টি মুক্ত বাণিজ্যের প্রশ্নে একত্রিত হয় তখন তিনি লেবার প্রার্থী সহ ত্রি-কোনা প্রতিদ্বন্দ্বিতায় ১,২৬৬ সংখ্যাগরিষ্ঠতার সাথে পেটো থেকে আসনটি ফিরে পান। ১৯২৪ সালে তিনি ১,১৯৫ ভোটে সরাসরি লড়াইয়ে আবার পেটোর কাছে আসনটি হারান। তিনি ১৯২৪ সালের পরে এই আসনে প্রতিদ্বন্দ্বিতা করেননি বা অন্য কোনও নির্বাচনী এলাকায় হাউস অফ কমন্সে ফিরে যাওয়ার চেষ্টা করেননি।  রিস লিবারেল পার্টির রক্ষণশীল শাখায় থাকার প্রবণতা ছিল। ক্রিস কুক রিসকে লিবারেল এমপিদের একটি ডানপন্থী কোটেরির সদস্য হিসাবে বর্ণনা করেছেন যারা সাধারণত ১৯২৪ সালের প্রথম লেবার সরকারের আমলে পার্টির ভোট বিভক্ত হওয়ার সময় কনজারভেটিভদের সমর্থন করতে দেখা যায়।Chris Cook, The Age of Alignment: Electoral Politics in Britain, 1922-1929; Macmillan 1975, pp 236n, 240 & 246n   তথ্যসূত্র   বিষয়শ্রেণী:বার্নস্ট্যাপলের যুক্তরাজ্যের সংসদ সদস্য বিষয়শ্রেণী:ইংরেজ শান্তির বিচারপতি বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৫৬-এ মৃত্যু বিষয়শ্রেণী:১৮৮০-এ জন্ম
thumb|কে ডি কলেজ অফ কমার্স অ্যান্ড জেনারেল স্টাডিজ, মেদিনীপুর কেডি কলেজ অফ কমার্স অ্যান্ড জেনারেল স্টাডিজ পশ্চিমবঙ্গের মেদিনীপুরে অবস্থিত একটি স্নাতক, কো-এড কলেজ। এটি ১৯৬১ সালে প্রতিষ্ঠিত হয়েছিল  এখানে  বাণিজ্য (বি.কম) এবং আর্টস (বিএ) বিষয়ে স্নাতক ডিগ্রি পড়ানো হয়। কলেজটি বিদ্যাসাগর বিশ্ববিদ্যালয়ের অধিভুক্ত। ২০০৪ এর সেপ্টেম্বরে  এটি জাতীয় মূল্যায়ন ও স্বীকৃতি কাউন্সিল  (ন্যাক) বি + গ্রেড লাভ করেছে। যাইহোক, এরপরে স্বীকৃতি সময়কাল পেরিয়ে গেছে এবং স্বীকৃতিটির মেয়াদ শেষ হয়ে গেছে।    আরও দেখুন    তথ্যসূত্র    বহিঃসংযোগ       বিদ্যাসাগর বিশ্ববিদ্যালয়   বিশ্ববিদ্যালয় মঞ্জুরি কমিশন   জাতীয় মূল্যায়ন ও স্বীকৃতি কাউন্সিল  বিষয়শ্রেণী:মেদিনীপুর জেলার কলেজ বিষয়শ্রেণী:ভারতের বাণিজ্য কলেজ বিষয়শ্রেণী:বিদ্যাসাগর বিশ্ববিদ্যালয় কর্তৃক অনুমোদিত কলেজ বিষয়শ্রেণী:১৯৬১-এ পশ্চিমবঙ্গে প্রতিষ্ঠিত বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
Pratyya Ghosh   প্রয়োজনীয় সংযোগ:   অনুরোধের অবস্থা:   এই নিয়ে দ্বিতীয় বারের মত নিরিক্ষক হওয়ার আবেদন করছি। আমি বাংলা উইকিপিডিয়া-কে সাহায্য করতে চাই বলেই এই অধিকারের আবেদন করছি। ইংরেজি উইকি-তে আমার এই অধিকার আছে এবং  নিরিক্ষক হতে হলে যা যা জানা লাগে আমি তা জানি। আর এজন্যই আমি আবার এই অধিকারের আবেদন করছি। প্রত্যয় (আলাপ করুন) ০৫:৫৪, ৬ মার্চ ২০১৩ (ইউটিসি) প্রত্যয়, বাংলা উইকিপিডিয়া একটি সম্পূর্ণ স্বাধীন উইকিপিডিয়া, ইংরেজী উইকিপিডিয়া থেকে এটি সম্পূর্ণ আলাদা। ইংরেজি উইকিপিডিয়ার কোন অধিকার প্রাপ্তি, বাংলা উইকিপিডিয়ায় কোন অধিকার প্রাপ্তির মানদন্ড হতে পারে না। আপনি এখনও বাংলা উইকিপিডিয়ায় নিয়মিত সম্পাদনা করেন না। তাই আমি নিশ্চিত নই আপনি আসলে বাংলা উইকিপিডিয়ায় কি ধরনের সাহায্য করতে ইচ্ছুক। আপনি যা জানেন তার প্রতিচ্ছবি আপনার কোন সম্পাদনায় এখনও প্রকাশ পায়নি। আপনার সম্পাদনা সংখ্যা থেকেও এমন কোন ইঙ্গিত পাওয়া যায় না। আমি দুঃখিত, আপনাকে দ্বিতীয়বারের মত প্রত্যাখান করার জন্য। আশা করি আপনি আগের আবেদনের পরামর্শগুলো অনুসরণ করবেন।--বেলায়েত (আলাপ | অবদান) ১৬:৫৪, ৬ মার্চ ২০১৩ (ইউটিসি)
এটাহ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর এটাহ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-   আমানপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  এটাহ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কাশগঞ্জ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মারহর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  পাতিয়ালী বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   এটাহ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজবীর সিংহ।  আরও দেখুন   উত্তর প্রদেশের লোকসভা কেন্দ্রের তালিকা   তথ্যসূত্র    আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)   বহিঃসংযোগ      ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:এটাহ জেলা
গোলাম সারোয়ার মিলন (জন্ম: ৬ নভেম্বর ১৯৫৭) বাংলাদেশের মানিকগঞ্জ জেলার রাজনীতিবিদ ও ব্যবসায়ী যিনি তৎকালীন মানিকগঞ্জ-৪ আসনের সংসদ সদস্য ও শিক্ষা উপমন্ত্রী ছিলেন।   জন্ম ও প্রাথমিক জীবন  গোলাম সারোয়ার মিলন ৬ নভেম্বর ১৯৫৭ সালে পুরান ঢাকার নাজিমউদ্দিন রোডে জন্মগ্রহণ করেন। তার পিতা মৃত মোতাহার হোসেন সরকারি চাকরি করতেন। মা মৃত হাসিনা বিশ্বাস। স্ত্রী ফাতেমা সারোয়ার, ইডেন কলেজ থেকে মাস্টার্স করেছেন। তার এক মেয়ে এবং এক ছেলে।  তিনি পুরান ঢাকার আরমানিটোলা সরকারি উচ্চ বিদ্যালয় থেকে এসএসসি, ঢাকা রেসিডেনসিয়াল মডেল কলেজ থেকে এইচএসসি এবং ঢাকা বিশ্ববিদ্যালয় থেকে মাস্টার্স করেন।   রাজনৈতিক ও কর্মজীবন  গোলাম সারোয়ার মিলন ১৯৮১ থেকে ১৯৮২ মেয়াদের জাতীয়তাবাদী ছাত্রদলের প্রথম নির্বাচিত সভাপতি ছিলেন। এর আগে তিনি ভাসানী-ন্যাপ সমর্থিত বাম ছাত্র সংগঠনে জাতীয় ছাত্রদলে যুক্ত ছিলেন। তিনি এরশাদ সরকারবিরোধী আন্দোলনের অভিযোগে কারাবরণ করেন।  ১ জানুয়ারি ১৯৮৬ সালে জাতীয় পার্টিতে যোগদান করে প্রেসিডিয়াম সদস্য মনোনীত হয়ে ছিলেন। ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন মানিকগঞ্জ-৪ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি শিক্ষা-উপমন্ত্রী হিসেবে দায়িত্ব পালন করেন।  তৎকালীন শিল্পমন্ত্রী শামসুল ইসলাম খানের মৃত্যুর পর ১৯ এপ্রিল ২০০৬ সালে অনুষ্ঠিত উপনির্বাচনে তিনি স্বতন্ত্র প্রার্থী হিসেবে তৎকালীন মানিকগঞ্জ-৪ আসনে পরাজিত হয়ে ছিলেন।  ১১  জানুয়ারি ২০০৭ সালের আলোচিত ওয়ান-ইলেভেনের পর ফেরদৌস আহমেদ কোরেশীর প্রগতিশীল গণতান্ত্রিক দলে (পিডিপি) যোগদেন। পরবর্তীতে আবারও জাতীয় পার্টিতে যোগদান করেন। একাদশ জাতীয় সংসদ নির্বাচনের পূর্বে তিনি সাবেক রাষ্ট্রপতি একিউএম বদরুদ্দোজা চৌধুরীর বিকল্পধারায় যোগ দিয়ে মানিকগঞ্জ-২ আসন থেকে কুলা প্রতীক নিয়ে অংশগ্রহণ করে পরাজিত হয়ে ছিলেন।  বিজিএমইএর সাবেক পরিচালক ও এফবিসিসিআইর সদস্য তিনি। তিনি লাইফ স্টাইল এন্ড কোম্পানি, দেশ লঙ্কা লিমিটেড, পেন্টা হলিডে রিসোর্ট ও পেন্টা গ্রুপ বিডির ব্যবস্থাপনা পরিচালক।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:আরমানিটোলা সরকারি উচ্চ বিদ্যালয়ের প্রাক্তন শিক্ষার্থী বিষয়শ্রেণী:ঢাকা রেসিডেনসিয়াল মডেল কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বিকল্পধারা বাংলাদেশের রাজনীতিবিদ বিষয়শ্রেণী:বাংলাদেশের সাবেক উপমন্ত্রী বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের শিক্ষা উপমন্ত্রী
মতিউল ইসলাম (৫ নভেম্বর ১৯১৫ - ২৯ অক্টোবর ১৯৮৪) ব্রাহ্মণবাড়িয়া জেলার নাসিরনগর উপজেলার গুণিয়াউকে জন্মগ্রহণ করেন। দ্বিতীয় মহাযুদ্ধের সময় ব্রিটিশ সৈন্যবাহিনীতে যোগদান করেন। চল্লিশের দশকে কলকাতার কবি হিসেবে আত্মপ্রকাশ করে ফরিয়াদ ও অন্যান্য কবিতার জন্য খ্যাতি লাভ করেন। সেসময় ও তার অব্যবহিত পরবর্তী কালে তিনি অনেকগুলি কাব্য প্রকাশ করেন। তারপর বহু বছর কাব্য সাধনায় ছেদ পড়ে। নারী ও প্রকৃতির নানা বৈচিত্র্য তার কাব্যের বিষয়ীভূত হয়েছে। ব্যঙ্গাত্মক কিছু কবিতাও লিখেছেন তিনি। তার কবিমন প্রধানত রোমান্টিকতা-লালিত।রফিকুল ইসলাম ও অন্যান্য সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৭৫। তার উল্লেখযোগ্য কাব্যঃ মাটির কন্যা (১৩৫৪ বঙ্গাব্দ), পুষ্পবীথি (১৯৬০), সপ্তকন্যা (১৯৫৭), প্রিয়া ও পৃথিবী (১৩৬২ বঙ্গাব্দ), দিবা ও রাত্রি (১৩৫৮ বঙ্গাব্দ) প্রভৃতি। তিনি কবিতার জন্য বাংলা একাডেমি পুরস্কার লাভ করেন ১৯৭৬ সালে। ১৯৮৪ সনের ২৯শে অক্টোবর সকালে ব্রাহ্মণবাড়িয়া শহরে অবস্থিত নিজ বাসভবন "কবিতা ভবন" এ তিনি শেষ নিঃশ্বাস ত্যাগ করেন।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাঙালি কবি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী কবি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক
দময়ন্তী হল ২০১৯ সালে মুক্তিপ্রাপ্ত কন্নড় ভাষার একটি পৌরাণিক হাস্যরসাত্মক ভৌতিক চলচ্চিত্র। এটি রচনা ও পরিচালনা করেছেন নবরাসন এবং প্রযোজনা করেছে শ্রী লক্ষ্মী বৃষধরি প্রোডাকশন কোম্পানি। এটির তেলুগু, তামিল এবং মালয়লাম সংস্করণও মুক্তি পেয়েছিল। তামিল, মালয়লাম সংস্করণ একই নামে মুক্তি পায় এবং তেলুগু সংস্করণটি সমহারিনি নামে মুক্তি পায়।https://bangaloremirror.indiatimes.com/entertainment/reviews/damayanthi-movie-review-trying-to-sell-the-same-house-twice/articleshow/72301255.cmshttps://bangaloremirror.indiatimes.com/entertainment/reviews/mane-marattakide-movie-review-this-sadhu-kokila-multi-starrer-film-is-to-be-taken-lightly-without-pondering-over-logic-or-content/articleshow/72075723.cms   অভিনয়ে    দময়ন্তীর ভূমিকায় রাধিকা কুমারস্বামী  সৌরভ লোকেশ  শরণ উল্টি  দময়ন্তীর বাবা বিজয়েন্দ্র ভার্মার ভূমিকায় জি কে রেড্ডি  সাধু কোকিলা  তবলা নানী  বালা রাজওয়াড়ি  অঞ্জনা  রাজ বাহাদুর  নবীন কৃষ্ণ  এস এস রবি গৌড়া  হোন্নাভল্লি কৃষ্ণ  কেম্পেগৌড়া  মিত্রা  আনুশা রাই  গিরিশ শিবন্না  পবন  কার্তিক  বীণা সুন্দর   তথ্যসূত্র    বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:তেলুগু চলচ্চিত্রের কন্নড় পুনর্নির্মাণ
জিল কেলি (জন্ম ফেব্রুয়ারি ১, ১৯৭১) একজন মার্কিন পর্নোগ্রাফিক অভিনেত্রী, পরিচালক এবং প্রযোজক। কেলি এভিএন হল অফ ফেমে অন্তর্ভুক্ত।   কর্মজীবন  কেলির মঞ্চের নামটি ফারাহ ফাউসেট এবং জ্যাকলিন স্মিথ দ্বারা চিত্রিত চার্লিস অ্যাঞ্জেলসের চরিত্রগুলির নাম থেকে নেওয়া হয়েছিল। তিনি তার নিজের শহরে বেবিডলস প্রাপ্তবয়স্ক বিনোদন থিয়েটারে স্ট্রিপার হিসাবে শুরু করেছিলেন, প্রথম ১৫ বছর বয়সে মিথ্যা পরিচয় দিয়ে। তিনি তার তৎকালীন প্রেমিকের সাথে সম্পর্ক ছিন্ন করার পরে, তিনি ক্লাবকে তার প্রকৃত বয়সের কথা জানিয়েছিলেন, যার কারণে তারা তাকে বরখাস্ত করেছিল। কেলি যখন ১৮ বছর বয়সী তখন তিনি ক্লাবে ফিরে আসেন, মন্তব্য করেন যে "তারা আমাকে চিনতেও পারেনি।"  পরে তিনি সান ফ্রান্সিসকোর ও'ফারেল থিয়েটারে টিফানি মিলিয়নের সাথে লাইভ সেক্স শো করেন।    তথ্যসূত্র    বহিঃসংযোগ            এভিএনে  জীবনী  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:নারী পর্নোগ্রাফি চলচ্চিত্র প্রযোজক বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:এলজিবিটিকিউ প্রযোজক বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:মার্কিন যুক্তরাষ্ট্রের এলজিবিটিকিউ ব্যবসায়ী বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:ব্যবসায় মার্কিন নারী বিষয়শ্রেণী:মার্কিন পর্নোগ্রাফি চলচ্চিত্র প্রযোজক বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:উভকামী ব্যবসায়ী বিষয়শ্রেণী:মার্কিন এলজিবিটিকিউ চলচ্চিত্র পরিচালক
কৈলারাস () ভারতের মধ্য প্রদেশ রাজ্যের মোরেনা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০ মিটার (৬২৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কৈলারাস শহরের জনসংখ্যা হল ২১,৯৩০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে কৈলারাস এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
রিচার্ড ডু কেন (১৩ অক্টোবর ১৬৮১ - ৩ অক্টোবর ১৭৪৪) ছিলেন একজন ব্রিটিশ ব্যবসায়ী এবং রাজনীতিবিদ যিনি ১৭১৫ থেকে ১৭২২ সাল পর্যন্ত হাউস অফ কমন্সে বসেছিলেন।  ডু ক্যান ছিলেন পিটার ডু ক্যানের বড় ছেলে এবং তার স্ত্রী জেন বুথ, যিনি লন্ডনের একজন ব্যবসায়ী রিচার্ড বুথের মেয়ে। ডু ক্যান পরিবার ছিল বিশিষ্ট হুগেনট বংশোদ্ভূত এবং ব্যবসায়ী ও রাজনীতিবিদদের একটি শীর্ষস্থানীয় এসেক্স পরিবার।Worldroots.com  তিনি ১৭ আগস্ট ১৭১০ সালে কগেশলের নেহেমিয়া লিড এবং তার স্ত্রী প্রিসিলা রিডের কন্যা অ্যান লিডকে বিয়ে করেন। তার বিবাহের মাধ্যমে তিনি কোলচেস্টারের কাছে একটি উল্লেখযোগ্য সম্পত্তি অর্জন করেন।  ডু কেন লন্ডন শহরের একজন বিশিষ্ট ব্যবসায়ী ছিলেন এবং ১৭১০ থেকে ১৭৩০ সালের মধ্যে ব্যাংক অফ ইংল্যান্ডের পরিচালক হিসেবে দায়িত্ব পালন করেছিলেন। ১৭১৫ সালের সাধারণ নির্বাচনে তিনি কোলচেস্টার (এসেক্স) থেকে হুইগ সংসদ সদস্য নির্বাচিত হন। ১৭১৬ সালে, তিনি সপ্তবার্ষিক বিল এবং অকেশনাল কনফর্মিটি অ্যান্ড স্কিজম অ্যাক্ট বাতিলের পক্ষে ভোট দেন। ১৭১৯ সালে তিনি পিয়ারেজ বিলের বিরুদ্ধে ভোট দেন। তিনি আর সংসদে দাঁড়াননি। তিনি একসময় ক্রাইস্টস হাসপাতাল এবং গাই'স হাসপাতালের গভর্নর ছিলেন।"DU CANE, Richard (1681-1744), of St. Pancras, Soper Lane, London, and Coggeshall, Essex". History of Parliament Online. Retrieved 4 October 2018.   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪৪-এ মৃত্যু বিষয়শ্রেণী:১৬৮১-এ জন্ম
দ্বিকক্ষ আইনসভা একধরনের আইনসভা যা দুটি পৃথক কক্ষ বা সদনে বিভক্ত। অনেকসময় এই দুই কক্ষের সদস্যদের পৃথকভাবে নির্বাচিত বা মনোনীত করা হয়, যা এক্তিয়ারভেদে ভিন্ন হতে পারে। এর ফলে দুই কক্ষের সদস্যসংখ্যা অনেকসময় ভিন্ন হয়।  বিশ্বের জাতীয় আইনসভার প্রায় ৪০% দ্বিকক্ষ এবং ৬০% এককক্ষ এবং প্রাদেশিক স্তরে এককক্ষ আইনসভা বেশি প্রচলিত।  ইতিহাস থাম্ব|ওয়েস্টমিন্‌স্টার প্রাসাদ, যুক্তরাজ্যের সংসদের সভাস্থল। যুক্তরাজ্যের সংসদকে অনেকসময় "সংসদের জননী" () বলা হয়, কারণ যুক্তরাজ্যের সংসদ বেশিরভাগ সংসদীয় ব্যবস্থার আদর্শ হিসাবে কাজ করে এবং এর প্রণীত আইনসমূহের মাধ্যমে বেশিরভাগ সংসদ গড়ে উঠেছে। ১৩৪১ সালে প্রথমবার ইংল্যান্ডের সংসদের সাধারণ লোকেরা প্রথমবার অভিজাত ও যাজকদের থেকে আলাদাভাবে সভার আয়োজন করেছিল। এর ফলে সংসদে কার্যত উচ্চকক্ষ ও নিম্নকক্ষ গড়ে উঠেছিল। ১৫৪৪ সাল থেকে ইংল্যান্ডের সংসদের উচ্চকক্ষ হাউস অব লর্ডস এবং নিম্নকক্ষ হাউস অব কমন্স নামে পরিচিত।  সংসদীয় ব্যবস্থা রয়েছে এমন অনেক রাষ্ট্র, বিশেষ করে ইউরোপীয় ও কমনওয়েলথ রাষ্ট্র ব্রিটেনের ত্রিস্তরীয় ব্যবস্থাকে অনুসরণ করেছে। এই ব্যবস্থাটি একটি নামমাত্র রাষ্ট্রপ্রধান, এক বড় নির্বাচিত নিম্নকক্ষ এবং ব্রিটেনের তুলনায় ছোট উচ্চকক্ষ নিয়ে গঠিত, যেখানে রাষ্ট্রপ্রধান সংসদের অধিবেশন চালু ও বন্ধ করার জন্য দায়বদ্ধ।  পক্ষে ও বিপক্ষে মতামত থাম্ব|ভারতীয় সংসদ—একটি দ্বিকক্ষীয় আইনসভার উদাহরণ। প্রত্যেক রাজ্য বা অঞ্চলের মধ্যে সমভাবে বণ্টিত ক্ষমতা এবং আরও গণতান্ত্রিক আনুপাতিক আইনসভার মধ্যে এক সমঝোতা হিসাবে মৈত্রীতান্ত্রিক রাষ্ট্রগুলো অনেকসময় দ্বিকক্ষ ব্যবস্থা গ্রহণ করে।  বর্তমান উদাহরণ  upright=3|থাম্ব|কেন্দ্র|  বিশ্বের জাতীয় আইনসভার প্রায় ৪০% দ্বিকক্ষ এবং ৬০% এককক্ষ এবং প্রাদেশিক স্তরে এককক্ষ আইনসভা বেশি প্রচলিত।  জাতীয় যুক্তরাষ্ট্রীয়  দেশ  দ্বিকক্ষ প্রতিষ্ঠান  টীকা উচ্চকক্ষ  নিম্নকক্ষ   সংসদ  বাকি সমস্ত প্রাদেশিক আইনসভা এককক্ষ। রাষ্ট্রীয় সভা  প্রতিনিধি সভা   সংসদ  বাকি সমস্ত প্রাদেশিক আইনসভা এককক্ষ। সেনেট  জাতীয় সভা   কংগ্রেস  নেব্রাস্কা ব্যতীত বাকি সমস্ত রাজ্যের আইনসভা দ্বিকক্ষ। পুয়ের্তো রিকোর আইনসভা দ্বিকক্ষ। ডিস্ট্রিক্ট অব কলম্বিয়ার আইনসভা এককক্ষ। সেনেট  প্রতিনিধি সভা   সংসদ  ভারতের ২৮টি রাজ্যের মধ্যে ৬টি রাজ্যের আইনসভা দ্বিকক্ষ, যা উচ্চকক্ষ বিধান পরিষদ ও নিম্নকক্ষ বিধানসভা নিয়ে গঠিত। বাকি ২২টি রাজ্য এবং জম্মু ও কাশ্মীর, দিল্লি ও পুদুচেরি কেন্দ্রশাসিত অঞ্চলের আইনসভা এককক্ষ। রাজ্যসভা  লোকসভা  এককেন্দ্রিক  দেশ  দ্বিকক্ষ প্রতিষ্ঠান  টীকা উচ্চকক্ষ  নিম্নকক্ষ   সংসদ  বাকি সমস্ত আঞ্চলিক আইনসভা এককক্ষ। সেনেট  জাতীয় সভা   সংসদ  স্কটল্যান্ড, ওয়েলস ও উত্তর আয়ারল্যান্ডের সংসদ এককক্ষ। হাউস অব লর্ডস  হাউস অব কমন্স  প্রাক্তন  তথ্যসূত্র  বিষয়শ্রেণী:আইনসভা
নো হোল্ডস বারড: দ্য ম্যাচ/দ্য মুভি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.cagematch.net/?id=1&nr=10732 এই অনুষ্ঠানটি ১৯৮৯ সালের ১২ই ডিসেম্বর তারিখে মার্কিন যুক্তরাষ্ট্রের টেনেসির ন্যাশভিলের ন্যাশভিল মুনিসিপাল অডিটোরিয়ামে অনুষ্ঠিত হয়েছে।  প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট পাঁচটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও ব্রুটাস বিফকেক স্টিল কেজ ম্যাচে র‍্যান্ডি স্যাভেজ ও জিউসকে পরাজিত করেছে। অন্যান্য শীর্ষস্থানীয় ম্যাচে, দ্য কলোসাল কানেকশন ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে ডেমোলিশনকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে দ্য আল্টিমেট ওয়ারিয়র ডিনো ব্রাভোকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি ১৯৮৯ সালের এই অনুষ্ঠানটি নো হোল্ডস বারড: দ্য ম্যাচ/দ্য মুভি কালানুক্রমিকের প্রথম অনুষ্ঠান ছিল, যা ১২ই ডিসেম্বর তারিখে মার্কিন যুক্তরাষ্ট্রের টেনেসির ন্যাশভিলের ন্যাশভিল মুনিসিপাল অডিটোরিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  নো হোল্ডস বারড: দ্য ম্যাচ/দ্য মুভি বিষয়শ্রেণী:ডিসেম্বর ১৯৮৯-এ মার্কিন যুক্তরাষ্ট্রে ঘটনা বিষয়শ্রেণী:১৯৮৯-এ টেনেসি বিষয়শ্রেণী:টেনেসিতে ঘটনা বিষয়শ্রেণী:ন্যাশভিলে পেশাদার কুস্তি
গুডনেস গ্রেশাস মি (ইংরেজি: Goodness Gracious Me) ছিল একটি বিবিসি ইংরেজি ভাষায় স্কেচ কমেডি (স্বল্প দৈর্ঘ্যের মিলনান্তক কাহিনী) টেলিভিশন/বেতার প্রোগ্রাম যে আগে বিবিসি রেডিও ৪ ও পরে টেলিভিশনে বিবিসি ২-এ দেখানো হত (৩ সিরিজ: ১৯৯৬ থেকে ১৯৯৮)। এই প্রোগ্রাম ৪ ব্রিটিশ এশীয় অভিনেতা নিয়ে হত: সঞ্জীব ভাস্কার, কুলবিন্দের ঘীর, মীরা স্যাল ও নিনা ওয়াদিয়া। টেলিভিশন ভার্শনে বেশি ভাগে সবই "ইংরেজি" ("white") পার্টগুলি ডেভ ল্যাম ও ফিওনা অ্যালেন করতেন, কিন্তু বেতারের ভার্শনে "ইংরেজি" পার্টগুলি ব্রিটিশ এশীয় কাস্ট-ই করতেন।   বহিঃসংযোগ   বিবিসির ওয়েবসাইটে Goodness গুডনেস গ্রেশাস মি  ব্রিটিশ ফিল্ম ইনস্টিটিউট স্ক্রিন অনলাইন  বিষয়শ্রেণী:বিবিসি বেতার মিলনান্ত প্রোগ্রাম বিষয়শ্রেণী:ব্রিটিশ টেলিভিশন স্কেচ প্রোগ্রাম বিষয়শ্রেণী:বিবিসি টেলিভিশন মিলনান্ত বিষয়শ্রেণী:ব্রিটিশ ভারতীয় গণমাধ্যম বিষয়শ্রেণী:ইংরেজি ভাষার টেলিভিশন অনুষ্ঠান
বিবরণ  {{futsal-rt|nation|variant|size=ঐচ্ছিক|name=ঐচ্ছিক}}  এই টেমপ্লেটটি কোনো জাতীয় ফুটসাল দলের  পতাকা আইকন যুক্ত উইকিলিংক তৈরিতে ব্যবহৃত হয়। এটি টেমপ্লেট:futsal-এর অনুরূপ, কিন্তু সেখানে পতাকা আইকনটি দলের নামের বামদিকে থাকে, আর এখানে তা ডানদিকে থাকে।  সাধারণত খেলার ফলাফল ফরম্যাটিং করার সময় এটি কাজে লাগে।  পরামিতি  nation — দেশের নাম অথবা ফিফা'র তিন-বর্ণ বিশিষ্ট দেশের কোড ব্যবহার করুন variant (ঐচ্ছিক) — কোনো বিকল্প (ঐতিহাসিক) পতাকা যুক্ত করতে এই পরামিতিটি ব্যবহার করা হয়। এই পরামিতির ব্যবহার :বিষয়শ্রেণী:দেশের উপাত্ত টেমপ্লেট-এর উপযুক্ত টেমপ্লেটে নথিবদ্ধ করা আছে।  size (ঐচ্ছিক) — পতাকা আইকনের আকার পরিবর্তন করতে এই পরামিতি ব্যবহার করা হয়।  name (ঐচ্ছিক) — উইকিসংযোগে প্রদর্শিত লেখা পরিবর্তন করতে এই পরামিতিটি ব্যবহার করা হয়।   উদাহরণ  {{futsal-rt|ফিলিস্তিন}} →  {{futsal-rt|ESP}} →  {{futsal-rt|Catalonia}} →  {{futsal-rt|BRA|name=BRA}} →    আরও দেখুন  টেমপ্লেট:futsal  টেমপ্লেট:futsal-big  :বিষয়শ্রেণী:জাতীয় ফুটসাল দল
এস এম আকরাম বাংলাদেশের রাজনীতিবিদ, সাবেক সরকারি আমলা ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে নির্বাচিত সংসদ সদস্য।   জন্ম ও প্রাথমিক জীবন  এস এম আকরাম [[নারায়ণগঞ্জ জেলা,বন্দর,আলীনগর |নারায়ণগঞ্জের]] বন্দরে জন্মগ্রহণ করেন। ২০২৪ সালের ১৬ই ডিসেম্বর রাজধানীর ঢাকায় এভারকেয়ার হাসপাতালে মৃত্যুবরন করেন।   রাজনৈতিক ও কর্মজীবন  এস এম আকরাম সরকারি চাকরি ছেড়ে (অতিরিক্ত সচিব) ১৯৯৪ সালে বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে বিএনপির মনোনিত প্রার্থী আবুল কালামের কাছে পরাজিত হলেও তিনি নারায়ণগঞ্জ জেলা আওয়ামী লীগের আহ্বায়ক নিযুক্ত হন। ২০০৮ সালের নবম জাতীয় সংসদ নির্বাচনে নারায়ণগঞ্জের অন্য একটি আসন থেকে তাকে আওয়ামী লীগের মনোনয়ন দেওয়া হলেও পরে এ আসনটি মহাজোটের শরিক জাতীয় পার্টিকে ছেড়ে দেওয়া হয়।  ৩০ অক্টোবর ২০১১ সালে অনুষ্ঠিত নারায়ণগঞ্জ সিটি কর্পোরেশন নির্বাচনে সেলিনা হায়াৎ আইভীর পক্ষে নির্বাচনে কাজ করেন।  উপনির্বাচনে ২৫ মে ২০১৪ সালে উপনির্বাচনে মনোনয়ন বঞ্চিত হয়ে আওয়ামী লীগ থেকে তিনি পদত্যাগ করে স্বতন্ত্র প্রার্থী হিসেবে আনারস প্রতীকে লড়ে পরাজিত হন।  এর পর নাগরিক ঐক্যে যোগদেন। ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্ট থেকে নাগরিক ঐক্যের হয়ে তিনি ধানের শীষ প্রতীক নিয়ে লড়ে পরাজিত হন।   আরও দেখুন    সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    সপ্তম জাতীয় সংসদ সদস্যদের তালিকা (জুন ১৯৯৬)-জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নারায়ণগঞ্জ জেলার ব্যক্তি
জাকির খান একজন বাংলাদেশি চলচ্চিত্র পরিচালক ছিলেন যিনি ১১টি বাংলাদেশি চলচ্চিত্র পরিচালনা করেছেন।  জীবনী ৩৪ বছরের কর্মজীবনে জাকির খান মোট ১১টি চলচ্চিত্র পরিচালনা করেন। তন্মধ্যে, চার অক্ষরের ভালোবাসা, মনের অজান্তে, মন চুরি ও রাঙামন এর মত চলচ্চিত্র রয়েছে।  জাকির খান ২০১৯ সালের ১৯ অক্টোবর ৫৬ বছর বয়সে ক্যান্সারে আক্রান্ত হয়ে মৃত্যুবরণ করেন।  নির্বাচিত চলচ্চিত্র তালিকা  চার অক্ষরের ভালোবাসা  মনের অজান্তে  মন চুরি  রাঙামন তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:১৯৬০-এর দশকে জন্ম বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:নরসিংদী জেলার ব্যক্তি